**Opis predmetu zákazky**

**Základná charakteristika**

1. Názov predmetu zákazky: **Brúsenie hlavy koľajníc a odstránenie povrchových vád**
2. Celková predpokladaná hodnota: **1 075 200,00 EUR bez DPH**
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia v podmienkach obstarávateľskej organizácie, na zabezpečenie služieb bežne a všeobecne dostupných na trhu.
4. Predmetom zákazky je vytvorenie DNS ktorý bude slúžiť na zadávanie zákaziek brúsenia hláv koľajníc otvoreného ako aj zatvoreného koľajového zvršku, odstránenie povrchovej vlnkovitosti a miestnych porúch na hlave koľajníc ( tvaru NT1, NT3, Ri 60/R2, 49 E1) za účelom zabezpečenia bezpečnosti, prevádzkovej rýchlosti električiek, technického stavu koľajového zvršku a električiek a zníženie hlučnosti v predpokladanom celkovom objeme prác (70000m koľaje).

Brúsením koľajnicových pásov zabezpečí dodávateľ odstránenie vlnkovitosti ako aj miestnych závad dotykovej plochy kolesa na hlave koľajníc s protokolárny výstupom kontinuálnym meraním pred a po vykonaní brúsenia povrchu styčnej plochy dotyku kolesa a koľajnice pre dosiahnutie požadovanej kvality, odstránenie hlučnosti vznikajúcej z dôvodu výskytu vlnkovitosti a miestnych vád na hlave koľajníc

Pred a po brúsení prebehne diagnostika vlnkovitosti, mikrogeometie povrchu hlavy koľajníc. Merací systém môže byť súčasťou brúsiaceho stroja, alebo samostatné meracie zariadenie, ktoré umožňuje kontinuálne meranie a vyhodnotenie. Práce budú prebiehať predovšetkým v čase vylúčenia električkovej dopravy v nočných hodinách s dĺžkou trvania cca 4 hod.

Základné požiadavky na brúsnu techniku:

-Dvojcestný stroj musí pracovať na princípe rotačných brúsnych kotúčov o min. počte 12 kotúčov s priemerom 100mm, otáčky vretien max. 6000 ot/min.

-oblasť nastavenia brúsnej jednotky min. v rozsahu +150 až -700

- stroj musí byť vybavený zariadením na odsávanie brúsiaceho odpadu a musí byť schopný pracovať v oboch smeroch jazdy

- stroj musí byť schválený ako typ na Ministerstve dopravy a výstavby Slovenskej republiky a mať povolenú prevádzku na električkových dráhach v Slovenskej republike

Dodávateľ zabezpečí na vlastné náklady prepravu zariadení na pracovisko kontrolu ako aj doržiavanie bezpečnosti pri práci. Práce budú vykonávané podľa pokynov objednávateľa a v čase nočných výluk električkovej dopravy

1. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
2. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
3. Výzva na predkladanie ponúk v rámci zadávania konkrétnej zákazky bude obsahovať potrebné informácie ku konkrétnym požadovaným stavebným prácam.